אורטל בן דיין

אורטל בן דיין (נולדה ב-12 ביולי 1981) היא אשת תקשורת, סוציולוגית, אקטיביסטית פמיניסטית מזרחית, בלוגרית, ומעצבת אופנה ותכשיטים. השתתפה בתוכניות אקטואליה ובידור וכן השתתפה כדיירת בבית האח הגדול. בן דיין פעילה בסוגיות חברתיות ופוליטיות וכותבת עבור "כתב העת את" בנושאי פוליטיקה וחברה. בן דיין נולדה בקריית שמונה, למשפחה ממוצא מרוקאי. הוריה התגרשו כשהייתה בת 12, ובגיל 15 עברה להתגורר עם סבתה. לאחר שסולקה מתיכון דנציגר שבו למדה בקריית שמונה, עברה לבית הספר הקיבוצי בכפר בלום. בעת שירותה הצבאי הייתה מורה חיילת, ובאותה העת כבר החלה את פעילותה החברתית במסגרת ארגוני נוער, כגון שח"ר ומהפך. סיימה ב-2006 תואר ראשון ביחסים בינלאומיים וסוציולוגיה, וב-2010 תואר שני בסוציולוגיה ואנתרופולוגיה באוניברסיטה העברית, שניהם בהצטיינות. בגיל 26 התחתנה והתגרשה שנה לאחר מכן. במשך כשנתיים הייתה בזוגיות עם מבקש מקלט מסודאן. ביוני 2016 נישאה לעיתונאי חגי מטר. באוגוסט 2017 נבחרו השניים על ידי Time Out תל אביב לרשימת "הפאוור קאפלז" (הזוגות המשפיעים) של תל אביב. ביוני 2019 נולד לשניים בן. היא טבעונית מאז שהשתתפה בשנת 2014 בתוכנית המציאות "האח הגדול" והושפעה מהפעילה הטבעונית טל גלבוע. בן דיין מגדירה את הפעילות שלה כהצטלבותית. היא פועלת בין היתר בתחומי פמיניזם/מגדר, גזענות/מזרחיות, ונושאי מעמד חברתי ופריפריה, כולל הסללה חינוכית ומקצועית. לדבריה, המודעות המזרחית והמגדרית שלה התפתחה עוד כשהייתה נערה וחוותה גזענות ממוגדרת, כשכונתה "פרחה" על ידי בני כיתתה בבית הספר הקיבוצי. בעת לימודיה האקדמיים ב־2005–2006, השתתפה בתוכנית "לנדא" למעורבות חברתית באוניברסיטה העברית, ואף הייתה רכזת פרויקט קהילתי בשכונת גילה לצמצום פערים בחינוך מטעם עמותת אלון. לאחר מכן החלה פעילותה בארגון הקשת הדמוקרטית המזרחית, שם הייתה חברת הוועד המנהל ודוברת הארגון ב־2009–2010. ב-2010 הייתה רכזת אקדמית ומרצה עבור עמותת נעמת, שם העבירה סמינרים בנושא נשים בשוק העבודה. באותה שנה החלה לפעול בארגון אחותי – למען נשים בישראל, שם ריכזה פרויקט נגד גזענות והנחתה תוכנית כתיבה בשם "נשים יוצרות שפה של שלום" שבסופה יצא ספר של עבודות הנשים. ב־2011–2013 עסקה בדוברות והשתתפה בכתיבת דו"חות עבור "ליבי במזרח- הקואליציה להקצאת משאבים שוויונית לתרבות המזרחית". במסגרת זו הפיקה בן דיין ניתוח רב-שנתי העוקב אחר הקצאות תקציבי תרבות מטעם המדינה. לאחר שפתחה בן דיין ב-2013 חנות אופנת וינטג' בשכונה הדרום-תל אביבית נווה שאנן, נחשפה לסוגיית הביטחון האישי של נשים בשכונה, חילקה תרסיס פלפל בחנות שלה, והקימה את "כנופיית נשים בצהוב" שלקחה את שמה מהארגון ההודי גולאבי גאנג (או: "כנופיית נשים בוורוד") שחברותיה יוצאות לסיורים עם מקלות ומתעמתות עם גברים מכים. בין 2014–2015 ערכו "הנשים בצהוב" סיורים ליליים ברחובות דרום תל אביב כדי להפגין נוכחות שתמנע מקרי אלימות, לסייע לנפגעות אלימות, ולעורר תשומת לב מצד גורמים רשמיים לתנאים הקשים באזור התורמים לאלימות המוגברת, כולל חוסר תאורה ומיעוט בפטרול משטרתי. מאז שנת 2008 מפרסמת בן דיין בבלוגים ועיתונים מקוונים, כולל ארץ האמורי, העוקץ וסלונה[דרוש מקור]. היא משתמשת בפייסבוק כדי להפיץ רעיונות חברתיים ופוליטיים לקהל רחב. בן דיין נחשבת לאושיית רשת. ב-2012 פרסמה סטטוס בלשון "סקר לשבת: מה אשכנזי בעיניך?" שגרר כ-21,000 תגובות וגרם להד תקשורתי בעיתונות הכתובה, בטלוויזיה וברדיו. השרשור ממשיך להיות פעיל גם ב-2017, חמש שנים מאז פתיחתו. מאז מנצלת בן דיין את הבמה של פייסבוק כדי לדון בסוגיות מזרחיות ופמיניסטיות, בעיקר אל מול מה שהיא מכנה "השמאל האשכנזי", וכדי לדון בסוגיות הכוללות את מצוקת התושבים הוותיקים של דרום תל אביב – שרובם ממוצא מזרחי – אל מול הריכוז של פליטים ועובדים זרים שהושמו בשכונותיהם, וכן סוגיות אחרות של מצב המזרחים בחברה הישראלית, החל מהקצאת משאבים והסללה חינוכית ומקצועית, ועד העלאת סוגיות כגון השימוש במילים "ערס" ו"פרחה" כתופעות גזעניות. ב-2011 פתחה יחד עם אסף קינצר את הבלוג "הצטטת", אתר ארכיוני שבו מובאים על פי הכותבים ציטוטים גזעניים וסקסיסטיים ממנהיגים ישראלים מהדור המייסד והוגים ציוניים. ב־2012–2013 ניהלה גם את הבלוג האישי-פוליטי "קרדום לחפור בו", בו כתבה בין היתר בהרחבה על חלק מהסוגיות הנפיצות שאירעו בפייסבוק, כולל הסערה סביב הסימון של האמנות של הציירת זויה צ'רקסקי כגזענית, וכן ביקורת על מובילי דעה אשכנזים שמאלנים כגון בעל הטור יוסי גורביץ, עמיר שיבי, והעיתונאי דרור פויר. בן דיין מוכרת ברשת ובתקשורת בכינוי "אב"ד" (בהגייה: אָבַּד) שהוצמד לה תחילה בפייסבוק ונהיה מוכר באופן נרחב יותר בעת שהותה בבית האח הגדול. ב-12 באוגוסט 2013, נעצרה בן דיין לאחר שסירבה להזדהות בפני שוטר. היא ישבה בבית הקפה "אלבי" בנווה שאנן שבתל אביב, כשהגיעה ניידת מג"ב למקום, והשוטרים דרשו מבני משפחה פלסטינית לגשת לניידת ולהזדהות. בן דיין ניגשה לדבר עם אחד השוטרים, לדבריה, מאחר שהיא מכירה את המשפחה. לדבריה, השוטר הגיב אליה בכעס וחברו צעק עליה "שמאלנית מטומטמת". בן דיין דרשה ממנו להזדהות. בתגובה, יצא השוטר מן הניידת ודרש מבן דיין מסמכים מזהים. לאחר שסירבה עצרו אותה השוטרים וכבלו אותה בידיה וברגליה. היא שהתה בלילה בכלא נווה-תרצה. למחרת קיבל את גרסתה שופט בית משפט השלום שמאי בקר ואמר שמן הצדק עליה להשתחרר, אך קבע בהחלטתו ש"מטעמי נימוס גרידא" על בן דיין להזדהות בפני בית המשפט. בן דיין סירבה לעשות זאת. היא ערערה על ההחלטה בבית המשפט המחוזי, ולנוכח בקשה אישית מהשופט קאפח בערעור הסכימה למסור פרטיה, ושוחררה לביתה. בן דיין שיתפה סטטוס שלקחה מפרופיל הפייסבוק של השוטר שעצר אותה, מלווין בר ששת, ובו אמירות בוטות נגד ערבים. בתגובה, מג"ב, שקודם לכן טענו שבן דיין קיללה את השוטרים, ושאלה לא קראו לה "שמאלנית מטומטמת", החליט על סיום שירותו של השוטר לאלתר, וש"החיל רואה בחומרה התנהגות המנוגדת באופן בוטה לערכים עליהם אמון כל שוטר, ולבטח אין לה מקום במשטרת ישראל". בסוף 2014 הגיעה בן דיין לכיכר ציון בירושלים כדי לפגוש פעילים של הקבוצה "ירושלים ללא גזענות" בהפגנה של ארגון להב"ה. צעיר שנכח בהפגנה החל לצעוק לכיוונה "נאו-נאצית" ו"שרמוטה" וכינויים נוספים. בן דיין דרשה ממנו להפסיק, וכשסירב, סטרה לו. פעיל להב"ה בשם אבישי בר ישי ניגש אליה ושאל אם תסטור גם לו, בציינו שהוא בוגר וגדול יותר מאותו צעיר. בן דיין הכריזה שתסטור לכל מי שיקרא לה שרמוטה, בר ישי מיד כינה אותה בכינוי זה, ובן דיין סטרה אף לו. שוטרים שהיו בקרבת מקום הפרידו בין השניים, ועצרו את בן דיין על תקיפה, ואת בר ישי על העלבת עובד ציבור. שניהם שוחררו בערבות. ביולי 2016, כשנתיים לאחר האירוע הוגש כתב אישום נגד בן דיין באשמת תקיפה. לאחר זמן קצר בוטל כתב האישום[דרוש מקור]. בן דיין מעבירה הרצאות בעניין פמיניזם, מגדר, אתניות, מזרחיות, אקטיביזם, סוציולוגיה של החברה הישראלית ועוד. בין הבולטים: סדרת הרצאות ב-2017 בנושא מאמרה מכתב העת "דומוס" בעניין זכויות קניין תרבותיות של עמים ילידים, ופאנל ב-2016 על פמיניזם ויהדות לצד הרב אורי שרקי במסגרת תנועת "ראש יהודי", הרצאות על זהות ומזרחיות במרכז סוזן דלל, וכן סדרת הרצאות ב-2012 בדבר אמנות וגזענות בעקבות המאמר "אל תעלו אמנות לפייסבוק, כל הערסים יבואו". במאי 2008, כשהייתה בן דיין סטודנטית לתואר שני באוניברסיטה העברית, פרסמה מאמר ב"העוקץ" בכותרת "א' מהחוג לסוציולוגיה", ובו סיפרה על מערכת יחסים רומנטית שקיימה במהלך התואר הראשון עם מרצה שאצלו למדה, ד"ר גדעון ארן (שכונה במאמר "א'"), ועל מסכת הטרדות והתנכלויות מצדו לאחר שהסתיימו היחסים, על רקע מיני וגזעני. המאמר יצר הד בתקשורת, ובעקבות זאת הוגשו תלונות נוספות נגד מרצים אחרים, כולל תלונות נגד הפרופסור אייל בן ארי. בעקבות תלונות אלו, והליך שפתחה נגד ארן, נאלצה האוניברסיטה להתמודד עם הסוגיה של יחסים בין אנשי סגל לסטודנטים, נושא שבו לא הייתה עד אז מדיניות ברורה. בפברואר 2009 הגישה האוניברסיטה נגד ארן קובלנה לבית הדין המשמעתי בגין "התנהגות שאינה הולמת עובד אקדמי". הצדדים הגיעו ב-2011 להסכם בתהליך גישור, שלפיו ארן הודה בפגיעות נגד בן דיין, נרשמה לו נזיפה, הוא הורחק לתקופה משירות בוועדות באוניברסיטה, שילם קנס והתנצל בפני דיין. האוניברסיטה שילמה לבן דיין "לפנים משורת הדין" סכום של כ-38 אלף ש"ח על ההפרעה שנגרמה ללימודיה. בנוסף, במסגרת ההסכם, הכירה האוניברסיטה רשמית בטענות של בן דיין כאמת, והצהירה שבעקבות ההליכים שפתחה תכניס האוניברסיטה "שינויים תקנוניים לגבי המותר והאסור ביחסים שיש בהם סמכות אקדמית", והתחייבה להחיל "צעדים מוסדיים לייעול הליך הטיפול בתלונות של תלמידות ותלמידים, למניעת פגיעה במעמדם של המתלוננים, והבטחת המשך סביבת לימודים תומכת עבורם". בשל השינויים שביצעה האוניברסיטה בעקבות הפרשה נבחרה בן דיין על ידי המקומון "העיר" כאחת מחמישים המשפיעים על החינוך בישראל (מספר 39) לשנת 2009. בעקבות הפרשה, הוכפל מספר התלונות באוניברסיטה העברית, ונאסרו יחסים בין סטודנטים למרצים שביניהם יחסי מרות. לאחר פרסום תוצאות הסכם הגישור בתקשורת ב-2011, למחרת, בתוכנית "המילה האחרונה" בגלי צה"ל, בהשתתפות קובי אריאלי ועירית לינור, כשדנו בפרשה, לינור אמרה כי "הסטודנטית, שאינה קטינה ואינה ילדה בת יומה, ניהלה רומן עם המרצה הנשוי שלה. בלקסיקון שלי קוראים לזה "זונה". בנוסף אמרה כי בן דיין עשתה "מעשה מכוער". כעבור שבוע, לינור התנצלה במהלך התוכנית, אך הדגישה שהיא מתנצלת רק על השימוש במילה "זונה". בינתיים, הסוגיה המשיכה להיות מסוקרת בתקשורת, כשגם יאיר לפיד כתב בטור השבועי שלו שבן דיין ניהלה יחסים עם גבר נשוי. בן דיין הגישה נגד לינור, גל"צ ומשרד הביטחון תביעת דיבה, על ההתבטאות הפוגענית וכן על הטענה החוזרת שארן היה נשוי כשהתנהלו היחסים ביניהם, בעת שלא היה הדבר אמת. הצדדים הגיעו להסכם פשרה, שלפיו גל"צ הביעה התנצלות ללא הודאה באשמה כלפי בן דיין, ופיצתה אותה בסכום 38 אלף ש"ח. בשנת 2014 נפגשו בן דיין ולינור למטרת קירוב לבבות, לינור התנצלה באופן אישי, ולאחר מכן עודדה את הציבור להצביע בעד בן דיין בעת שהתמודדה כמתחרה בתוכנית הראליטי "האח הגדול". בספטמבר 2013 פרסמה בן דיין סטטוס בפייסבוק המופנה לאמיר חצרוני, בתגובה לסטטוסים שפרסם לגבי מראן של משתתפות צעדת השרמוטות בתל אביב שכללו אמירות מבזות, ובסטטוס רמזה לכך שחצרוני הוא לקוח של בתי בושת. חצרוני הגיש תביעת לשון הרע נגדה בסך 400,000 ש"ח. השניים הגיעו להסכם פשרה שלפיו שילמה בן דיין לחצרוני 2000 שקלים ופרסמה התנצלות, שבה הצהירה שדבריה היו שגויים. מאוחר יותר חצרוני ודיין ערכו "סולחה" פומבית. בן דיין מפרסמת ככתבת עצמאית במגוון ערוצי תקשורת, בכללם "שיחה מקומית", "את", "מעריב", ועוד. מאז אפריל 2014 נמנית בן דיין בין הכותבות בכתב העת "את", שם היא מראיינת נשות ציבור מובילות, דוגמת מרב מיכאלי, רות דיין, איילת שקד וציפי חוטובלי, וכותבת על נושאים אקטואליים בפמיניזם, פוליטיקה ותרבות. בין 2014–2015 פרסמה בן דיין טור[דרושה הבהרה] דעה בעיתון "מעריב". בן דיין מוזמנת תכופות להופיע כאורחת או פרשנית במגוון תוכניות אקטואליה ובידור בטלוויזיה, ביניהן התוכניות של דנה ספקטור, קרן נויבך, יעל דן, קובי מידן, ועוד. היא גם הייתה משתתפת קבועה במספר תוכניות, כולל: 2013: פנליסטית בתוכנית "הזירה" עם גל אוחובסקי בערוץ אחד 2013: דיירת בבית האח הגדול, עונה 6 2014: פנליסטית קבועה בתוכנית "הפטריוטים" עם אראל סג"ל בערוץ 20 ב-2014 השתתפה בן דיין בעונה 6 של סדרת הראליטי, "האח הגדול". היא הייתה המודחת השנייה בעונה. מתח מיוחד התפתח בין בן דיין ואלדד גל-עד, בין היתר על רקע דעותיהם הפוליטיות, וחברתו מרטין סולל, שכינתה את אורטל, בלעג, "שונטל". הדברים הגיעו לשיא כשתוך כדי ויכוח שהתחיל באותו הבוקר ניסה אלדד להיכנס למקלחת, ובן דיין, במחאה, הסירה את בגדיה העליונים והתריסה בו שינסה לעבור אותה. המעשה עורר סערה בקרב הציבור, בו מצד אחד הייתה הכרה במעשיה כאקט פמיניסטי מכוון, ומצד שני טענות שמדובר בהטרדה ופרובוקציה. בגין המקרה הוגשה תלונה כנגד "קשת" לנציב פניות הציבור ברשות השנייה, שפתח בבירור בנושא, שקבע שלא היה על קשת לשדר את הקטע, ושמדובר ב"מציצנות בלבד". לגבי הטענות שהופנו נגדה, בן דיין הגיבה בדבריה לאח הגדול, ששאל אותה כיצד הייתה מגיבה אם גבר היה נוהג כפי שנהגה: ”אתה יודע, אנחנו לא חיים בעולם שוויוני בין גברים לנשים. מה שעשיתי זו 'הטרדה מתקנת'. מי שרוצה להתלונן עליי מוזמן לעשות זאת בכיף. 99 אחוז מעבירות האלימות המינית מבוצעות על ידי גברים. זה ממש לא דין שווה כי אנחנו לא חיים בחברה שנשים מאיימות מינית על גברים אלא להפך. האישה נתפסת כאתר של מיניות שאפשר לפלוש אליו כל הזמן, וכשכגבר עושה את זה בצורה מופרזת זה כבר הקצנה של המצב שקיים ממילא, אבל אולי זה רק ברמה פילוסופית.” ב-2017 חזרה בן דיין לבית האח הגדול, יחד עם אלדד יניב כדי להשתתף במשימה של דיירי הבית, וכדי להתעמת עם דייר הבית שרון גל, הידוע בדעותיו הימניות. מארחת[דרושה הבהרה] תוכנית בגל"צ, "מדברים אל הקיר" 2013 ב-2013 פתחה בן דיין חנות אופנת וינטג' בדרום תל אביב, משם השיקה ליין של גלביות בעיצובה. ב-2016 השיקה ליין תכשיטים. בן דיין היא אופנאית, המוכרת בחיבור המיוחד שהיא מייצרת בין אופנה לפוליטיקה פמיניסטית ומזרחית. הקשר מתבטא בין היתר בשם שבחרה לחנות הוינטג' שלה ואופיו, אותם היא מתארת כקשורים לזהותה כמזרחית מהפריפריה, וכן בבגדים ובתכשיטים אותם היא מעצבת. החנות, שגם משמשת מעין מטה קהילתי, קרויה על שמה – "אופנת אורטל" – בכוונה בגלל הקישור הסטראוטיפי שנעשה בין השם המזוהה כשמה של אישה מרוקאית לבין מכירת בגדים. ההקשר האתני-תרבותי מתבטא גם בעיצובים עצמם שמכילים אלמנטים תרבותיים, מבלי להתחקות אחר אסתטיקה פולקלוריסטית. פמיניזם מזרחי האח הגדול עונה 6 מדיה וקבצים בנושא אורטל בן דיין בוויקישיתוף אתר האינטרנט הרשמי של אורטל בן דיין אורטל בן דיין, ברשת החברתית פייסבוק אורטל בן דיין, במסד הנתונים הקולנועיים IMDb (באנגלית) "הצטטת", בלוג ציטוטים גזעניים וסקסיסטיים מאת מייסדי האומה "קרדום לחפור בו", הבלוג של אורטל בן דיין שלוש נקודות מבט על פרשת אורטל בן דיין: פוסט מיוחד, בבלוג "ראומה" הראיון של אורטל בן דיין עם רפי רשף, בתוכנית "אינטימי" ליאת רגב משוחחת עם אורטל בן דיין בתוכנית "70 פנים", בערוץ YouTube של כאן 11, 2018 ‏ אורטל בן דיין אייקון אופנה, פודקסט, גיקונומי, 27 במרץ 2017 אורטל בן דיין מתארחת בשידור חי בתוכנית של אלון מזרחי, halalit.tv איתי יעקב, בארון של אורטל בן דיין: "אני נמשכת לצבע כמו עורב שנמשך לזהב", באתר Xnet‏, 28 בנובמבר 2018 אורטל בן דיין מתארחת בתעשיית האופנה – מגזין אופנה שבועי בהפקת גואפו – בית ספר לאופנה, 17 בנובמבר 2018, בדף הפייסבוק של איתי גורביץ' פרק 12: אורטל בן דיין, בפודקאסט "דוד מחפש משמעות", 22 בספטמבר 2020 פרסומים מאת אורטל בן דיין פרסומי אורטל בן דיין, במגזין "את" אורטל בן דיין, בבלוג "העוקץ" אורטל בן דיין, אל תעלו אמנות לפייסבוק, כל הערסים יבואו, בכתב העת ערב רב, 25 ביולי 2012 כך שודד המערב את העיצובים הילידיים, שיחה מקומית, 18 ביולי 2016 כל קורבנות הקמפיין לשחרור זדורוב הן נשים, שיחה מקומית, 15 באפריל 2016 זהבה גלאון, תוכיחי מחויבות לשינוי ותפני מקום למוסי רז, שיחה מקומית, 22 במרץ 2015 "מאורטלת", גבי בר-חיים, 7 לילות, 24 באוקטובר 2014 יהודה שלזינגר, חוזרים ללימודים, באתר ישראל היום, 1 בפברואר 2018; חיים אתגר, ‏אורטל בן דיין על החבר הסודני: "זה פחות מורכב מזוגיות עם אשכנזי תל אביבי", באתר ‏מאקו‏, 22 במאי 2014 מיוחד לט"ו באב: הכירו את הפאוור קאפלז של תל אביב, אהרון גולדברג, גיא פרחי, רות פרל־בהריר, טיים אאוט תל אביב, 2 באוגוסט 2017 "אינטימי" עם רפי רשף, ערוץ 10, 22 בספטמבר 2016 דו"ח "ביורוקרטיה של אי שוויון: אפליה בהקצאת משאבי תרבות בישראל (2009)" דו"ח רב שנתי "הקצאה לא שוויונית של משאבי תרבות 2008-2011" קבוצת נשים תפעל למיגור הפשע בדרום ת"א, קרין ספינגולד, ynet‏, 28 באפריל 2013 המלחמה באלימות: 50 נשים למען נשים, הדס בשן, סלונה, מרץ 2013 גיבורי רשת - אורטל בן דיין - ערוץ היוטיוב של הטלוויזיה החינוכית, באתר יוטיוב‏, 15 בינואר 2014 דוד אברהם‏, פרסום ראשון: אורטל בן דיין מצטרפת למעריב, באתר וואלה, 24 ביוני 2014 אורטל בן דיין: "בר רפאלי אישה דוחה, באתר nrg‏, 2 בנובמבר 2016 ארי פינס, ‏תופעה מתפשטת, באתר ‏מאקו‏, 29 במאי 2014 דנית גוטפריד, 5 נשים שחייבים לעקוב אחריהן בפייסבוק, באתר Onlife,‏ 18 ביולי 2012 "סקר לשבת: מה אשכנזי בעיניך?" עידו קינן, השד העדתי הצית אש וירטואלית בפייסבוק, באתר הארץ, 23 במרץ 2012 אורטל בן דיין, ומה עם תושבי דרום ת"א? | דעה, באתר הארץ, 8 באוגוסט 2013 הצטטת ידיעות אחרונות, "עלו לרשת" 13 בנובמבר 2011 אל תעלו אמנות לפייסבוק, כל הערסים יבואו, אורטל בן דיין, ערב רב, 25 ביולי 2012 האחו"סלים החדשים, קרדום לחפור בו, 30 באוגוסט 2012 קווים לדמותו של הווזווז* הישראלי המצוי (מחווה לדרור פויר), 24 באוגוסט 2012 שחר אטואן, מעצבת דעת קהל: אורטל בן דיין תתפור לכם אג'נדה וגם גלבייה, באתר הארץ, 31 ביולי 2014 גלעד גרוסמן‏, שוטר קילל אישה - וזו הובילה להדחתו על אמירה גזענית, באתר וואלה, 14 באוגוסט 2013 יניב קובוביץ, פעילה נעצרה לאחר שסירבה להזדהות בפני שוטר שכינה אותה "שמאלנית מפגרת", באתר הארץ, 14 באוגוסט 2013 יפעת הללי אברהם, ‏אורטל בן דיין מסתבכת עם המשטרה לאחר שסטרה לפעיל ימין, באתר ‏מאקו‏, 24 בנובמבר 2014 רחלי רוטנר‏, אורטל בן דיין סטרה לפעיל ימין - ונעצרה, באתר וואלה, 23 בנובמבר 2014 משה שטיינמץ, ‏מדוע אנשי האלטרנטיבה לימין הקיצוני נשארים למרות הבעיטות והקללות?, באתר מעריב אונליין, 1 בדצמבר 2014 יפעת הללי אברהם, ‏אורטל בן דיין זומנה לבית משפט באשמת תקיפה, באתר ‏מאקו‏, 28 ביולי 2016 א' מהחוג לסוציולוגיה, אורטל בן דיין, העוקץ, 29 במאי 2008 אור קשתי, האוניברסיטה העברית שילמה לסטודנטית שהתלוננה כי מרצה ניהל עמה רומן, באתר הארץ, 1 במרץ 2011 על ההתנכלות, צילי פז וולק, העוקץ, 2 במרץ 2011 50 המשפיעים על החינוך בישראל, מוסף חינוך, העיר, 1 בספטמבר 2009 הסדר הטיעון בין האוניברסיטה העברית לבין ד"ר גדעון ארן ראו גם: מכתב מאת רקטורית האוניברסיטה העברית, לאורטל בן דיין, המכיר באמיתות טענותיה כלפי ד"ר גדעון ארן והאוניברסיטה הסכם הגישור בין האוניברסיטה העברית לבין אורטל בן דיין אורן פרסיקו, ענייני מגעילות, באתר העין השביעית, 26 בינואר 2012 מרגול על אורטל בן דיין: "מופלאה בעיני", באתר ‏מאקו‏, 29 במאי 2014 אורן פרסיקו, "בעתיד יימנעו מעלבונות", באתר העין השביעית, 20 באוקטובר 2013 היפה והחנון, ארי פינס, טיים אאוט תל אביב, 15 בינואר 2014 חיים לוינסון, אורטל בן דיין מתנגדת לפיטורי אמיר חצרוני מאריאל: "מיתן את התבטאויותיו", באתר הארץ, 6 באוגוסט 2014 ארכיון אורטל בן דיין, אתר "את" הטור של אורטל בן דיין: תושבי דרום ת"א - כמו ילדים מוכים, אורטל בן דיין, מעריב, 7 ביולי 2014 "הזירה" מסיימת עונה בערוץ הראשון, סקופר, 22 באוגוסט 2013 "הפטריוטים", ערוץ 20 הכירו את אורטל בן דיין, באתר ‏מאקו‏, 12 במאי 2014 אורטל בן דיין חוזרת לאח הגדול, ישראל היום, 9 במרץ 2017 חשופה: אורטל בן דיין התפשטה בבית האח כאות מחאה, באתר ‏מאקו‏, 28 במאי 2014 תלונות נגד "האח הגדול": "להדיח את אורטל בן דיין", באתר וואלה, 2 ביוני 2014 "האח הגדול", קשת, 28 במאי 2014 אתר האופנה ortalbendayan.com